Diari Oficial de la Generalitat Valenciana


Sumari del DOGV 4723, del 31-03-2004 (2004/2697)

Actuacions de juí verbal número 727/2003. Cèdula de notificació.
----------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2697


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal número 727/2003. Cèdula de notificació. [2004/Q2697]
  
Juí: juí verbal 727/2003
  
Part demandant: Banco Vitalicio de España
  
Part demandada: Ideas Lunáticas, SL
  
Sobre: altres verbals
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 3 de febrer de 2004
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal que se seguixen amb el número 727/2003, a instància de Banco Vitalicio de España, CA de Seguros y Reaseguros, representat per la procuradora María Antonia Ferrer García-España i assistit de la lletrada Amparo Tormo Pérez, contra la mercantil Ideas Lunáticas, SL, declarada en rebel·lia; en reclamació de quantitat.
  
Antecedents de fet
  
1. El jutjat degà va donar torn a la demanda de juí verbal instada per Banco Vitalicio de España, CA de Seguros y Reaseguros, contra la mercantil Ideas Lunáticas, SL, en la qual, després d'al·legar els fets i fonaments que estimava més oportuns, concloïa suplicant que es dictara sentència mitjançant la qual es condemnara la demandada al pagament de 258,12 euros, interessos i costes. Admesa a tràmit la pretensió es van convocar les parts per a la realització de la vista.
  
2. Sent el dia assenyalat, va comparéixer únicament la demandant, i no va comparéixer la demandada, que havia estat citada mitjançant edictes com a resultat de desconéixer-se'n el parador i resultar infructuoses les gestions realitzades per a la localització d'esta demandada. La Tresoreria de la Seguretat Social va informar que estava donada de baixa. Ratificada l'actora, es va proposar una prova documental i testifical, i es va practicar únicament la primera davant la incompareixença del testimoni proposat. Després d'això, les actuacions van quedar per a sentència.
  
3. En la tramitació d'este procediment s'han observat totes les prescripcions legals.
  
Fonaments de dret
  
1. S'exercita per la mercantil Banco Vitalicio de España, CA de Seguros y Reaseguros, una acció de reclamació de quantitat contra la mercantil Ideas Lunáticas, SL, que fonamenta en el fet subscrit entre actora i demandada el 24 d'agost de 2001, una pòlissa d'assegurança de comerç, amb vigència anual i pagament de prima trimestral, pel que fa a una cafeteria on no hi ha begudes alcohòliques, la mercantil demandada no havia atés el pagament dels rebuts relatius al període de 3 de febrer de 2003 a 3 de maig de 2003 i de 3 de maig de 2003 a 3 d'agost de 2003, per un import de 129,06 euros cada un d'ells, cosa per la qual sol·licita que es dicte sentència mitjançant la qual es condemne al pagament de 258,12 euros, interessos i costes.
  
Pretensió davant la qual Ideas Lunáticas, SL, no diu res, ja que citada a través d'edictes com a resultat d'haver desaparegut del seu domicili ?i els registres públics no n'han donat cap altre de nou com a resultat d'haver-se donat de baixa a la Tresoreria General de la Seguretat Social- no compareix, i se la declara en rebel·lia.
  
2. A través de la prova documental aportada, amb plena eficàcia provatòria d'acord amb els articles 319 i 326 de la Llei d'Enjudiciament Civil 2000, pel fet que la demandada no l'ha impugnada, es desprén que, com afirma la demandant, el 24 d'agost de 2001, la mercantil Ideas Lunáticas, SL, va subscriure amb ella un contracte d'assegurança de comerç pel que fa a determinada cafeteria sense que hi hagen begudes alcohòliques, ubicada a la mateixa plaça d'Hondures, i es va pactar que la prima anual es pagaria mitjançant pagaments fraccionats trimestrals ?document 1 als folis 4 a 7. I resulta també que les primes relatives als trimestres de febrer, març i abril i maig, juny i juliol de 2003, per un import de 129,06 euros cada una d'elles, no es van pagar en el moment de presentar-se el cobrament ?documents 2 i 3, folis 8 i 9.
  
Conseqüència de tot això és que, acreditada la realitat i els termes del contracte i provat igualment el fet de l'impagament, sense que s'haja al·legat i acreditat l'existència d'una causa jurídicament vàlida que justifique la insatisfacció del deute, ha d'acollir-se la pretensió deduïda per la mercantil demandant, atés que així ho imposa el contingut dels articles l.091, 1.256, 1.258 i 1.278 del Codi Civil i 14 de la Llei de Contracte d'Assegurança, i per tant cal condemnar Ideas Lunáticas, SL, al pagament de la quantitat reclamada de 258,12 euros.
  
3. La quantitat indicada reportarà, a favor de l'actora i a càrrec de l'assegurada deutora, l'interés legal des de la data de la interpel·lació judicial (articles 1.100 i 1.108 del Codi Civil).
  
4. En aplicació de l'establit en l'article 394 de la Llei d'Enjudiciament Civil 2000, la total estimació de la demanda determina que s'imposen a la demandada les costes del procediment.
  
Vists els articles esmentats i els altres de general i pertinent aplicació.
  
Decisió
  
Que amb l'estimació de la demanda deduïda per la mercantil Banco Vitalicio de España, CA de Seguros y Reaseguros, representada per la procuradora María Antonia Ferrer García España, contra la mercantil Ideas Lunáticas, SL, declarada en rebel·lia, condemne la demandada al pagament a l'actora de la quantitat de dos-cents cinquanta-huit euros i dotze cèntims (258,12 EUR), més els interessos legals des de la data de la interpel·lació judicial. S'imposen a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Esta és la meua sentència, jutjant en primera instància, que pronuncie, mane i firme.
  
En atenció al desconeixement de l'actual domicili o residència de la part demandada, per la provisió de 17 de febrer de 2004 el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de la sentència.